
FUTURO STRUCTURA ESTATAL Dl ARUBA: 

GOBIERNO INSULAR TA OPTA 
PA DEMOCRACIA PARLAMEHTARfO 


Den nan estudio di e fiituro struc- 
tura estatal y un constitucion demo- 
cratico pa Aruba, e sub-comision huri- 
dico di e grupo di trabao di Reino 
ta indica cu e minimo cu lo mester 
worde inclui den tal constitucion ta lo 
siguiente: 

1. Stipulacionnan ariba e garantia- 
nan di derechonan basico. 

2. Stipulacionnan di e derechonan 
basico. 

3. Asegura e presencia di paria- 

i mentonan eligi den eleccionnan 

liber y general. 

4. Oranisacion y composicion di e 
padamento. 

5. Sistema di traha y autoridadnan 
di eparlamento. 

Ainda no ta conoci ki clase di con- 
stitucion Áruba lo haya te depues di e 
ultimo reunion pienario di e grupo di 
trabow di Reinc na Januari 1980. Des- 
pues di e fecha aki decisionnan politico 
lo mester worde tuma En todo caso, 
Gobiemo di Aruba ta trahando den di- 
reccion di un democracia parlamenta- 
rio pa e futuro structura estatal di 
Aruba den cual e promer ministroy tur 
otro ministronan lo worde nombra door 
di e parlamento. Den e caso aki e paria- 
mento lo ta e cuerpo di gobemacioD 
mas halto ariba e isla. 

E forma di cooperacion cu Gobier 
no Insular ta prefera actualmente cu 
Hulanda ta e mancomunidad (“com- 
monwealth”) den cuai la Reina di Hu- 


landa lo bira e hefe di estado simbdico. 
Si acaso Hulanda no bai di acuerdo cu e 
sistema aki, anto e ora ey Aruba lo stu- 
dia e posibilidad di un presidente pa 
Aruba pero cu podernan limita manera 
esun di Surinam, Italia of Alemania. 
E presidente aki lo representa Aruba 
raas bien den exterior. 


Considerando e tamaño di e isla di 
Aruba, e depaitamento pa legislacion 
y asuntonan constitucional ta di opi- 
nion cu un pariamento consistiendo 
di un camara ta adecuado pa Aruba. 

Un di e fimcionnan di e departa- 
mento pa legislacion y asuntonan con- 
(Continuacion ariba pag. 2) 



Na Febwari dl e aña aki e sutxomision huridico di e grupo dl trabow di Reino a reuni 
pa di prvmer vez na Aruba den hotei Americana. E presidente di e sutxomlslon gki, 
cual ta studiando e aspectonan huridico den e structura estatal nobo cu Arubay e otro 
islanan lo bai adopta, Ci profesor Kapteyn di Huianda. Representando Aruba den e sub- 
comislon ta Sr. Betico Croes, mientras Mr. Percy Denz ta secretario pa Aruba. Sr. Ar- 
mando-Muyale ta representa Gobierno Central. Uldmamente e grupo a reuni na Cor- 
sów di SpalOdi Mei. 

COMERCIO Y PÓBLACION TA 
REGISTRA PROGRESO 
NOTABLE DURANTE 1975—1979 


E Gobiemo Insular cu a gobema 
Aruba di 1975 pa 1979 a destaca su mes 
ariba hopi terrenonan den nos comuni- 
dad. Por ehemplo, e infrastructura di 
Aruba a haya hopi atencion, manera 
telefon, W.E.B., aeropuerto. carretera- 
nan, tambe e servicio social a worde 
mehora manera onderstand y ayudo pa 
traha cas propio, tambe cuido medico 
cu mas specialistanan, promocion di 
agricultura, cria y pesca, turismo y nos 
economia cu expansion di zona libre y 
preparacionnan pa exploracion di pe- 
troleo. 

Tur e actividadnan di gobiemo a- 
crea un clima favorabie pa biba y pa 
haci inversionnan comercial manera 
esaki a keda comproba cu cifranan di e 
ultimo 15 pa 20 añanan. E conclusion 
general ta cu Aruba a progresa consi- 
deraUemente durante e ultimo cuatro 
añanan manera e cifranan obteni for di 
Camara di Comercio y for di e Oficina 
di Censo y Registro Chrii ta indica. 

E datonan obteni ta mustr* ~ l i » 
poUacion di Aruba a crece for di 
58.743 pa 61.982 di 1960 pa 1975, un 
aumento di 3239 persona of 5.5 o/o du- 
rante un periodo di 15 anja. Sinembar- 
go, for di 1975 pa fin di 1978 e poUa- 
cion a crece cu 1067 persona, of 1.7 
o/o, alcansando e total di 63.049 
durante un periodo di 3 anja. Den otro 
palabra, di 1960 pa 1975 e poUacion 
a crece un averahe di 0.4 o/o pa anja y 
for di 1975 pa 1978 e poUacion a crece 
cu un averahe di 0.6 o/o pa anja. E po- 
blacion di Aruba, pues, ta creciendo 
mas rapido desde 1975 compara cu e 
anjanan anterior. 

Tirando un vista ariba e mundo co- 
mercial di Aruba, ta sali na cla un fe- 
nomeno mas positivo ainda pa loque 
ta concemi e periodo 1975-1978. Se- 
gun e cifranan obteni, for di Januari 
1965 te na Januari 1975 e total di 
negoshinan inscribi na Camara di Co- 
mercio a subi for di 902 pa 1501 of 


cu 599 negoshi, un aumento di 
66.4 o/o. Durante e anjanan cu ta sigui 
te cu December 1978, e aumento di 
negoshinan a bai cu mas rapidez ainda 
treciendo e total di negoshinan registra 
na 2079, un aumento di 578 negoshi 
of 38.5 o/o. E actividadnan comerciai 
na Aruba, pues, durante e ultimo 4 
anjanan a desaroya mas rapido cu du- 
rante e anjanan anterior. Di 1965 pa 
1975 e averahe pa anja tabata 6.6 o/o 
compara cu e averahe di 9.6 o/o pa e 
periodo 1975-1978. 

Un otro indicacion positivo di e 
progreso di Aruba ta e hecho cu e can- 
tidad di personanan cu a establece nan 
mes na Amba a sigui crece durante e 
uitimo cuatro añanan cu un variacion 
di aña pa aña For di 1965 te cu 1978, 
e cifranan ta refleha lo siguiente: 
1965: 1150; 1966: 1337; 1967: 1290; 
1968:1381; 1969: 1632; 1970:1934; 
1971:1642; 1972:1942; 1973:2171; 
1974:1696; 1975:1741; 1976:1691; 
1977: 1988; 1978:177a 

Tambe e cifranan di e cantidad di 


personanan cu a bandona Aruba per- 
manentemente no ta mustra ningun 
aumento durante e ultimo cuatro aña- 
nan compara cu e añanan anterior. Si- 
guientemente e cifranan di salidanan for 
di Aruba: 1965: 2786; 1966:2440; 
1967 : 2518; 1968:2055; 1969: 1920; 
1970: 1958; 1971: 2505; 1972: 2386; 
1973: 2463; 1974: 2289; 1975: 2229; 
1976: 2026; 1977: 2194; 1978: 2258. 

E contribucion di e Gobiemo In- 
sular durante e ultimo cuatro añanan 
di acuerdo cu e informacionnan presen- 
te aki riba ta positivo y a crea un am- 
biente di stabilidad economico, politi- 
co y social. 

GOBIE RNOINSULA R 

(Cont di pag. 1.) 

stitucional ta extende conseho huridico 
na e representantenan di Aruba den e 
gruponan di trabow di Reino y esun 
Antillano. Dos di e sub-comisionnan di 
Reino, esta esun huridico y esun finan- 
ciero, a reuni na Corsow di 8 pa 10 di 
(Cont arlbapag. 4) 



E sub-comlslon flnanclero-soclal-economlco dl e grupo dl trabow di Relno a reunl pa dl 
promer vez na Aruba na Febmarl ultlmo den hotel Amerlcana. Presidente dl e grupo ahl 
ta profesor Weytenberg dl Hulanda, mlentras cu e mlembro pa Aruba ta Sr. John vjd 
Kuyp. Sr. Tabare Monzon ta nombra door di Gobiemo Central, mlentras Sr. Milo Croes 
ta nombra como secretar/o adhunto door d! Gobierno Hulandes. 

PROMER PASO A SER TUMA 
PA PREPARA CONSTITUCION PA 
ARUBA INDEPENDIENTE 


Dia 8 pa 10 di Mei ultimo dos di e 
subcomisionnan di e grupo di Reino, 
esta esunnan huridico y financiero-so- 
cial-economico, a reuni na Corsow pa 
discuti e variedad grandi di topiconan cu 
ta pertenece na cada uno, respectica- 
mente. Durante e reunionnan aki a keda 
comproba un vez mas cu e representan- 
tenan di Aruba ta esunnan mehor pre- 
para cu documentonan y motivacion- 
nan bon formula. 

Teniendo na cuenta cu e grupo di 
trabow di Reino no ta divulga locual ta 
ser discuti den nan reunion pa motibo 
di e decision pa mantene secreto te ora 
cu nan trabow ta cla, no ta positde, 
pues, pa publica e notanan di tal reu- 
nionnan. Pero, loque si por worde pu- 
blica siguientemente ta e contenido di 
un composicion tocante derechonan ba- 
sico prepara door di e departamento di 
legislacion y asuntonan constitucional y 
presenta den e ultimo reunion di e sub- 
comision huridico na Corsow: 

1. Introduccion 

Derechonan basico ta derecho- 
nan cu ftindamentalmente (Con- 
stitucion) ta garantisa pa cu ser- 
nan humano. Ta trata di dere- 
chonan y libertadnan cu ta per- 
miti hende biba mas tanto posi- 
bie segun nan propio deseo. E 
derechonan basico ta worde se- 
para entre derechonan basico 
clasico y derechonan basico so- 
cial E derechonan basico ta 
worde fiha den e constitucion di 
un pais pasobra den esaki pues 
ta reglá den terminonan gene- 
ral, banda di e structura estatal, 
tambe e relacion entre gobiemo 
y e ciudadano y esaki ta un 
caracteristica importante di de- 
rechonan basico. 

2. Derechonan basico clasico. 

Desde siglonan hende ta trata na 
crea reglanan pa por garantisa su 
propio derechonan y libertad. 
Awendia no6 por constata cu e 
lucha aki a haya su base den 


tanto areglonan nacional como 
internacional. Tocante e promer 
por worde mustra ariba e ancla- 
mento di derechonan humano 
den e diferente constitucionnan; 
ariba tereno intemacional e 
lucha aki a haya forma den Con 
vencionnan, Declaracionnan, 
Pactonan y Estatutonan y Orga- 
nisacionnan Intemacional Gu- 
bemamental, estableci despues 
di terminacion di Segundo 
Guera Mundial. E Paco di Na- 
cionnan Uni ta menciona dere- 
chonan basico den conexion cu 
e debeman di estadonan pa res- 
peta e derechonan akl y pa pro- 
move e desarollo di nan. Tam- 
be por worde referi na e Decla- 
racion Universal di Derechonan 
Humano, sinembargo no mester 
lubida cu e Declaracion aki no ta 
obligatorio huridicamente, pero 
ta intenciona como un norma 
comun cual tur puebionan y 
nacionnan mester trata na reali- 
sa. Ademas di derechonan politi- 
co y chril ta worde menciona ey 
den tambe derechonan di cuido 
social. 

Na Nacionnan Uni pa hopi aña 
caba nan ta tratando di conver- 
ti e “Declaracion” cual estricta- 
mente no ta obligatorio, den un 
convencion multilaterai. E reaii- 
sacion di esaki a haya forma tan- 
to ariba nlvel regional como 
intemacional. Na 1950 a worde 
forma e Convencion Europeo pa 
proteccion di Derechonan Hu- 
mano y Iibertadnan Fundamen- 
tal (Tratado di Roma di 4-11- 
1950 cual a drenta na vigor 
3-9-1953). Un suplemento im- 
portante na e Convencion aki 
tabata e firmamento di e Pacto 
Social Europeo ariba 18-10- 
1961. Pa e region Americano por 
worde 'referi na e Declaracion 
Americano di Derechonan y / #- 
beman di Hende di 2-5-1948 y e 
Convencion Americano tocante 


Derechonan di Hende cual a 
drenta na vigor ariba 28-7-1978. 
Ademas, por worde mustra ariba 
e tratadonan di Derechonan Hu- 
mano di 1966 cualnan a drenta 
na vigor ariba 23-3-1976 en 
general, pero pa e Reinado en 
particular ariba 11-3-1979. 

3. Alcanse 

For di e institucionalisacion 
menciona di e garantia di e dere- 
chonan basico clasico (derecho- 
nan humano) lo worde usa como 
norma e Tratadonan dl Deie- 
chonan Humano di 1966, ya cu 
Amba durante tratamento di e 
tratadonan aki den Tweede Ka- 
mer di Staten-General na Sep- 
tember 1978 a duna su aproba- 
cion na ratiflcaclon di esakinan. 
Nos ta di opinion tambe cu pa 
medio di e Constitucion, ehecu- 
cion nacional mester worde duna 
na e areglonan intemacional 
menciona. E minimo di derecho- 
nan basico cu lo worde ancla den 
e constitucion di Aruba ta lo si- 
guiente: 

a. - ProhiUcion di descriminacion pa 

motibo di religion, convencimen- 
to di bida, incllnacion politico, 
rasa, sexo of cuaiquier otro mo- 
tibo; 

b. -Expulsion por tuma lugar sola- 

mente di acuerdo cu tratado; 

c. - Derecho ariba iibertad di religion 

of convencimento di bida, salvo 
e responsabflidad di cada peiso- 
na segun ley; 

d. - Deiecho di libertad pa pubiica 

pensamento of sentimentonan 
pa medio di prensa tipografica, 
television, radio y otro medio- 
nan, salvo e responsabilidad di 
cada persona segun ley; 

e. - Derecho di asociacion. Pa medio 

di ley e derecho aki por worde 
limita den inteies di orden pu- 
blico; 

f. - Deiecho di reunion y manjfés- 

tacion, sahro e responsabilidad 
di cada persona segun ley; 

(cont arlbapag. 4) 

Epersonal di e departamento pa legislacion y asuntonan constituclonal di Gobierno 
Insular ta consisti di e siguiente huristanan: Sres. Percy Denz (sinta), hefe interino, 
y di robez pa drechi, Sres. W.J. Pedroli, B.J. Th.G. Wilms, W.G. ter Weeme y L.C.G. 
Berger. Tareanan principal di e departamento tapa asisti e mlembronan di Aruba den e 
grupo di Reino, prepara decentraiisacion y un constitucion nobo pa Aruba. 


PROMER PASO . 

(cont dipag. 3) _ 

g. - Derecho di respet pa e esfera 

personal di biba, salvo of segun 
limitacionnan reglamento pa 
ley; 

h. -Secreto di carta, secreto di tele- 

fon y telegraaf ta inviolable, cu 
exepcion di casonan stipula den 
ley; 

i. - Derechonan ariba propiedad. In- 

fraccion di esaki por worde haci 
solamente pa motibonan di inte- 
res general contra un indemniza- 
cion asegura di antemano; 

j. - Derecho ariba privacy; 

k. -Ningun hende ta castigable so- 

lamente saliendo for di un previo 
stipulacion cli castigo; 

L- Ningun hendé por worde impedi 
contra su voluntad di bai cerca 
huez kende lo concedele e ley- 
nan; 

m-Derecho ariba libertad di en- 
señansa; 

n- I\ir Arubiano a base di igualdad 
ta eligible pa drenta servicio pu- 
Wico. 

Con leuw e derechonan basico men- 
ciona aki ariba mester worde plantea ab- 
solutamente, mester ta topico di un otro 
estudio mas amplio. E explicacionnan 
aki riba no ta pretende di ningun mane- 
ra di ta completo; e ta intenciona di 
sirbi como e promer paso pa yega na un 
garantia minimo di e derechonan basi- 
co den e constitucion di Aruba. 

Te asina leuw e nota tocante dere- 


chonan basico. 

Algo nobo cu e representantenan di 
Aruba den e comision di Reino ta pen- 
sando di incorpora den e futuro siste- 
ma huridico di un Aruba independien- 
te ta un Corte Institucionai. E hueznan 
cu lo sinta den e corte aki lo huzga 
leynan treci nan dilanti door di cual- 
quier persona of instancia, pa dicidi si 
tal leynan ta contra e derechonan 
basico stipula den e constitucion di 
Aruba. Esaki no ta conoci den nos sis- 
tema huridico actual pero den un flituro 
Aruba independiente lo sirbi como un 
garantia mas di e derechonan flinda- 
mental di cada ciudadano. 


GOBIERNOINSULAR. 
cont. di pag. 2 


mei ultimo. Sr. Percy Denz, hefe inte- 
rino di e departamento en cuestion y a 
la vez secretario adhunto di e sub-comi- 
sion huridico, a presenta durante e 
reunion na Corsow algun composicion- 
nan exponiendo e punto di vista di 
Aruba tocante derechonan basico, na- 
cionalidad y pasaporte. E contenidonan 
di e composicionnan ta aparece den 
otro articuionan den e puUicacion aki. 

E di tres sub-comision, esun funcio- 
nal, a reuni na Corsow mas despues di 
14 pa 17 di Mei. 

Te na skirbimento di e articulo aki 
ta conoci cu e sub-comisionnan huridi- 
co y financiero-social-economico lo pre- 
para nan informenan interino durante 
e luna di Mei. Pa e proposito aki a viaha 


pa Hulanda ariba 18 di mei., Sres. P. 
Denz di Aruba y R. Lopez Ramirez di 
Gobiemo Central, miembronan di e sub- 
giupo huridico, na unda nan lo sinta cu 
profesor Kapteyn, presidente di e sub- 
comision, pa formula e interim rapport. 

Ariba e mesun fecha a viahapa Hu- 
landa tambe algun miembronan di e 
sub-comision financiero-social-economi- 
co, esta Sres. A.G. (Mito) Croes di 
Aruba y C. Gomez Casseres di Corsow 
pa traha un informe similar tocante e 
trabow di nan sub-comision. Na Hulan- 
da nan lo reuni cu e presidente di e 
sub-comision, Prof. Weytenberg. 

E grupo di trabow di Reino den su 
totalidad lo tene su proximo reunion 
plenario na Antillas ariba 11 di juni 
venidero y e siguiente ariba 24 di sep- 
tember na Huianda. E ultimo reunion 
plenario lo ta na Aruba ariba 7 di janua- 
ri 1980 despues di cual decisionnan 
politico encuanto flituro structura esta- 
tal lo mester worde tuma door di e 
instancianan concemi, esta e territorio- 
nan insular, Gobiemo Central y Gobier- 
no Hulandes. 


HULANDA Y 
GOBIERNO TA 
FINANCIA 
KLEUTERSCHOOL 
PASAVANETA 

Na luna di Januari ultimo Gobiemo 
Insular a ricibi e grata noticia cu Gobier- 
no Hulandes lo financia un kleuter- 
school na Savaneta pa un suma total di 
Fls. 531.750. Ademas, Gobiemo Insular 
lo tuma pa su propio cuenta e suma di 
fls. 100.000 y fls. 33.000 den forma di 
un garantia. 

E financiamento aki a worde haci 
posible door di intervencion di dipu- 
tado Nel Oduber, kende a hiba con- 
versacionnan ariba peticion di e Fun- 
dacion Kleuterschool Savaneta cu mi- 
nistro pa asuntonan Antillano, Sr. A. 
van der Stee y Drs. Moerman, director 
di e cabinete pa asuntonan Antiliano. 

E acuerdo pa e financiamento di e 
school a worde firma na hina di Fe- 
bmari entre e representante di Hulanda, 
Drs. B.H.A van der Wolff, y e presi- 
dente di e flmdacion, Sr. A Rasmijn. 
Un di e clausulanan di e acuerdo ta 

(cont ariba pag. 5) 

DEPTO. ASUNTONAN CONSTITUCIONAL 
TA YUDA PREPARA INDEPENDENCIA 


Den su afan pa prepara independen- 
cia di Aruba, Gobiemo Insular a tuma 
varios pasonan pa alcansa e meta aki 
cual ta dl acuerdo cu e deseo di e pueblo 
manera esaki a keda expresa den refe- 
rendum teni ariba 25 di Maart 1977. 
Un di e promer pasonan ta establece- 
mento di e departamento insular pa le- 
gislacion y asuntonan consitucional cual 
tin como tarea pa formula leynan pa 
decentralisacion, asisti miembronan di e 
grupo di trabow di Reino y prepara un 
constitucion pa un Aruba independien- 
te. 

E departamento a worde estabieci 
oficialmente ariba 1 di Februari 1978 
y ta consisti di 7 persona di cual 6 ta 
hurista. Pero antes di esaki ya caba e 
hefe di e departamento, Mr. John v/d 
Kuyp, kende actualmente ta diputado, 
tabata ocupa su mes cu asuntonan con- 
stitucional. Specificamente, e departa- 
mento ta cumpli cu e siguiente trabow- 
nan: anticipa ariba decentralisacion, 
esta prepara leynan pa tuma over de- 
partamentonan central, y trabow di e 


grupo di Reino. Den e ultimo aki e 
departamento ta traha ariba docu- 
mentonan pa e miembronan di Aruba 
den e grupo pa asina nan ta bon prepa- 
ra ora nan reuni cu e otro miembronan 
di e comision. 

Tambe e departamento pa leglisa- 
cion y asuntonan constitucional ta per- 
cura pa trece cambionan den leynan di 
landsverordening pa converti esakinan 
den eilandsverordening. E departamen- 
to ta investiga ariba su mes ariba e posi- 
bilidad cu ta existi pa cambia podeman 
di Gobiemo Central y pone esakinan 
den man di Gobiemo Insular. 

No menos importante den e tra- 
bownan di e departamento ta prepa- 
racion di documentonan pa studia e 
posibilidad pa traha un “entiteits- 
grondwet”, esta un constitucion pa 
un entidad. Esaki ta un constitucion 
cu por worde adopta door di e otro 
islanan tambe y di e manera aki posee 
e mesun constitucion cu Aruba. E pen- 
samento aki ta di acuerdo cu e inten- 
cion di Gobiemo di Aruba pa mante- 


ne lasonan institucionalisa cu e otro 
islanan y si tur tin e mesun constitu- 
cion lo ta mas fácil pa introduci legis- 
lacion paralelo ariba tur e islanan. 
Esaki ta nifica cu tur isla por adopta 
leynan simiiar cual lo facflita e rela- 
cionnan instátucionalisa entre e isla- 
nan. 

E personal di e departamento pa 
legislacion y asuntonan constitucional 
ta consisti ademas di e siguiente perso- 
nanan, tur hurista: Sres. P.D.O. Denz, 
hefe interino; W.J. Pedroli; RJ.'ni.G. 
Wilms; W.G. ter Weeme y L.C.G. Ber- 
ger. Cu exepcion di Sr. Denz, tur e 
huristanan ta procedente for di Hulan- 
da. Srta. D. Croes ta secretaria. Nan ta 
situa den e edificio di M.S. Arends na 
Zuidstraat no. 13. 


KLEUTE RSCHOOL . 

(Cont. d/ pag. 4) _ 

bisa cu e trabownan di construccion 
mester cuminsa cuatro luna despues 
di e firmamento. 

Den pasado Gobiemo Huiandes 
a duna di conoce cu proyectonan di 
kleuterschool lo no worde financia for 
cfi e fondo pa desarolla pa Antillas Hu- 
landes. Pues, e cambio den e decision 
di Hulanda ta demostra confiansa pa 
parti di Gobierno Hulandes den e go- 
bierno y flituro di Aruba. 


1 

Turdiahuebs na 
TELE— ARUBA 
pa8:30 p.m 


“ARUBA 


Y SU 


INDEPENDENCIA” 



Arlba 22 dl Aprll ult/mo reverendo Pastoor Flck a pone e promer piedra pa con- 
struccion di e kleuterschool pa Savaneta. E costonan total lo ta f/s. 708.706 di 
cual Hulanda a pone fls. 531.750, Gobiemo Insular fls. 100.000 y e Stichtlng 
Kleuterschool Savaneta fls. 21.000. E terreno na valor di fls. 33. 000 a ser ob- 
sequla door dl Bisdom di Antlllas. Ademas, Goblerno Insular ta para garantia pa 
fls. 33.000 y e fundacion lo sigul recauda fondo pa cubri e suma faltante. E tra- 
bow d! construcclon to mester termlna den 8 luna. 

ARUBA LO HAYA SISTEMA 1 
Dl ANTILLAS HULAN 


Ariba 24 di Maart ultimo e trabow- 
nan pa modemisacion di e centralnan di 
telefon na Aruba a cuminsa oficialmen- 
te. Tur e aparatonan bieuw di e sistema 
electro-mecanico lo worde cambia pa e 
sistema modemo semi-eletronico di e 
compania Hulandes Philips kende a haya 
e contracto di Gobiemo Insular pa me- 
hora e sistema telefonico di Aruba. Des- 
pues cu e proyecto ta cla, e capacidad di 
e centralnan lo subi te cu 12.000 num- 
ber na total. 

Compara cu e sistema electro-meca- 
nico cu ta anticua, caro y no por cumpli 
cu e exigencianan modemo pa un bon 
comunicacion, e sistema semi-electroni- 
co ta ofrece e siguiente ventahanan pa e 
abonadonan di Aruba: 

1. Kiestoon inmediato. Esaki kier 
meen cu asina cu e telefon wor- 
de lanta, e kiestoon ta bira audi- 
ble. 

2. E capacidad di e centralnan lo 
worde expande for di 7600 num- 
ber actualmente pa 12000, 8000 
pa e central na Oranjestad y 
4000 pa e central di San Nicolas. 
Di e manera aki lo por cumpli cu 
e lista di espera di 3000 peticion 


y ainda rcsta cu un reserva. 

3. Comunicacion inmediato. Esaki 
ta nifica cu asina cu e ultimo ci- 
fra di un number worde gedrei 
y bai bek, e number yamá ta 
cuminsa ring. 

4. Telefon cu boton. Pa e abonado- 
nan cu ta desea esaki, aparato- 
nan di telefon cu e numbernan 
ariba boton en vez di disco cu 
buraco, lo ta disponibie. Usando 
telefon cu boton lo duna comu- 
nicacion mas rapido ainda pa 
motibo cu primiendo boton e 
numbeman ta conecta mesora 
pasobra no mester warda pa nin- 
gun disco drei bek na su lugar 
promer cu scoge un otro cifra. 

5. Yamadanan intemacional direc- 
to. Despues cu e sistema nobo 
den e centralnan keda completa- 
mente instala, lo ta posible pa 
haci yamadanan intemacional pa 
Merca, Europa y Sud-America 
directamente sin tin nodi di pidi 
yamada via Landsradio. 

6. Dreimento abrevia. Hopi yama- 
danan internacional ta consisti di 
un serie di 10 pa 12 cifranan cu 



E trabownan dl Instalaclon dl e slstema nobo dl te/efon entrega door dl Phlllps ta 
progresando. Mlles y Mlles di waya mester worde conecta na e aparatonan nobo den e 
centralnan cua! ta worde hac! cu asistencia di e personai di Teiefoondienst. 



Un di e aparatonan nobo cu ta worde Insh’ 1 -' door 
computador cu ta indica ora tln un defecto _ .n e ce 


mester drei of primi boton, de- 
pendiendo ki tipo di telefon ta 
ser usa. Cu e sistema nobo ta 
posible pa reduci numbeman lar- 
go asina den fonna di un codigo 
di solamente 2 of 3 cifra. Esaki 
ta reduci e chens di haci error- 
nan ora ta yama numbeman lar- 
go y ta reduci e tempo pa haci e 
comunicacion necesario. 

7. Servicio “hot line”. Esaki ta per- 
miti un telefon comunica cu 
otro telefon sin drei number of 
primi boton, cu simplemente 
lanta e telefon. Personanan inca- 
pacita, por ehemplo, por usa un 
telefon “hot line” pa pone nan 
den contacto directamente cu 
oficina di dokter of hospital na 
momento cu nan mester asisten- 
cia. 

ELEFONICO MAS MODERNO 
IDES Y DEN CARIBE 



dl Phi"-s den e central d! telefoon na Playa ta un 
•ntra/y ..j unda e defecto ta. 


8. Yamadanan di repeticion of 
“call repeat”. Esaki ta casi mes- 
cos cu punto no. 5 mas ariba. Si 
un abonado ta yamaun number, 
sea den exterior of local, y esaki 
ta ocupa, en vez di drei e mesun 
number atrobe despues di un 
rato pa ripiti e yamada, e ta sim- 
plemente pñmi un boton so y e 
number ta conecta. 

E proyecto pa modemisa e sistema 
telefonico di Aruba lo bai costa alrede- 
dor di 38 miyon florin Antiliano. E 
acuerdo cu Gobiemo Insular pa e pro- 
yecto aki a worde flrma ariba 8 di 
November 1977 y Philips a pone como 
condicion cu Gobiemo Central mester 
para garantia pa e pagonan ariba termi- 
no cu Gobiemo di Amba mester haci na 
Philips. Na su tumo, Gobiemo Oentral a 
impone cierto condicionnan descrimina- 



telefon dl San Nlcolas y na Oranjestad lo funclona bao control dl computadornan 
electronlco. Despues cu e Instalacfon keda cla na fln dl e aña ak/ Aruba lo posee e 
slstema dl comun/caclon telefonlco mas modemo den Carlbe. 


torio ariba Gobiemo di Aruba promer 
cu ela bai di acuerdo pa extende e garan- 
tia necesario. Despues di varios delibera- 
cionnan entre e dos gobiemonan Aruba 
a obtene finalmente e garantia aña pasa 
y seguidamente Gobiemo Insular a avisa 
e compania Philips pa cuminsa cu e pre- 
paracion y na Maart di 1979 e promer 
equiponan pa e centralnan ayegaAruba. 

Un desarollo hopi importante a 
surgi e aña aki den e asunto di e proyec- 
to di telefon. Ta conoci cu Gobiemo 
Hulandes aña pasa a nenga di extende 
ayudo financiero pa e proyecto aki des- 
pues cu e Gobiemo di Aruba a acerca 
Hulanda cu tal peticion. Pero, mirando 
e importancia di e proyecto aki pa 
Amba y demonstrando confiansa den e 
gobiemo y fiituro di Amba, Gobiemo 
Hulandes a dicidi recientemente di yuda 
Amba toch cu e proyecto di telefon. 
For di placa cu a sobra den e fondo pa 
yuda Antillas, Hulanda a bai di acuer- 
do pa haci un prestamo na Gobiemo di 
Amba di 15 miyon florin Hulandes. 
Esaki ta promer vez cu Gobiemo Hulan- 
des a usa placa cu a sobra den e fondo 
P a financia un proyecto na Antillas. 


Realisando e necesidad pa trece 
pueblo al coriente di e proyecto pa mo- 
demisacion di comunicacion telefonico, 
Gobiemo di Amba a formula un plan pa 
informa pueblo debidamente. Di acuer- 
do cu e plan aki Gobiemo lo organisa 
nochinan informathro den districtonan 
di Amba na unda representantenan di 
Telefoondienst y Philips lo duna infor- 
macion y contesta preguntanan di e 
publico presente tocante e sistema nobo 
di telefon y con pa usa e aparatonan pa 
haci yamada. 

E sistema cu Philips lo instala na 
Amba ta yama PRX, of “Processor 
Controlled Exchange”, cual ta un sis- 
tema semi-electronico controla pa com- 
putador instala den e centralnan. E ta 
un di e sistemanan mas avansa na mun- 
do y ta fimciona sumamente rapido y ta 
masha flexible pa ser expande y pa 
adaptacion na instalacion di servicionan 
adicional. PhQips a instala caba of ta in- 
stalando e sistema telefonico aki na dife- 
rente otro partinan di mundo. Na Hu- 
landa den e siguiente chidadnan: Am- 
sterdam, Amhem, Utrecht, den Haag, 
(Cont arlbapag. 11). 

GOBIERNO TA STIMULA CONSTRUCCION 
Dl CAS PROPIO CU FUNDACION NOBO 


Ariba 16 di Februari ultimo e Fun- 
dacion Cas pa Comunidad Aiubano 
(F.C.C.A.) a cuminsa cu su actividad- 
nan mientras cu e apertura oficial di su 
oficina na Pitastraat 2A a tuma lugar 
ariba 11 di Maart door di diputado 
Pedro Kelly. E tarea principal di e ftin- 
dacion ta coordina y ehecuta e maneho 
di Gobiemo Insular di Aruba ariba vi- 
vienda pa pueblo. 

E iniciativa pa ftinda F.GGA. taba- 
ta un idea di Gobiemo di Aruba pa trece 
cambionan drastico den e maneho di 
cas pa pueblo compara cu e maneho di 
e gobiemonan di antes. Di acuerdo cu e. 
maneho nobo pa vivienda e necesidad- 
nan di pueblo lo worde cumpli cu n’e 
den un manera mas husto, realistico y 
segun e cultura di e pueblo Arubano. 
Pues, Gobiemo Insular lo bai cumpli 
awor cu e siguiente necesidadnan: 

1. Stimula construccion propio y asina 
responde na e necesidad cultural- 
historico di e pueblo Arubano pa 
cada famia tin su mes cas (contra- 
rio na e sistema di casnan pa puebio, 
F.GGA ta ofrece na hopi persona 
e posbilidad pa traha nan mes cas). 

2. Cumpli cu e necesidad di gruponan 
den e comunidad Arubano cu pa mo- 
tibonan financiero no por yega di 
tin nan propio cas. 

3. Ofrece e posibilidad na gruponan 
cu ta prefera di huur un cas na lugar 
di tin nan propio cas, pa motibo, 
por ehemplo, di e gastonan cu man- 
tencion di un cas propio ta exigi of 
cu a base di nan entrada ta worde 
indica pa un cas pa huur. 

E trabownan amplio di F.GC.A. ta 
indui e siguiente actividadnan: 

1. Huurmento di casnan pa pueblo. 

2. Mantencion di casnan pa pueblo. 

3. Renobacion di casnan existente. 

4. Saneamento di casnan den mal 
estado. 

5. Dunamento di credito y hipoteca 
na esnan cu ta traha nan propio cas. 


6. Constmccion di casnan nobo pa 

pueUo. 

Dentro di poco dia F.GGA. lo duna 
mas informacion tocante e ehecucion 
di un parti di nan tareanan. Mescos cu 
cualquier otro instancia cu ta duna 
ayudo F.C.GA. tambe tin su condi- 
cionnan y un di nan ta cu pa bin na 
remarca pa un hipoteca pa construc- 
cion di cas propio, e peticionado no 
mester ta gana mas cu fls. 22.000 pa 
aña y no menos cu fls. 8.000 pa aña. 
E ftindacion ta desea di yuda mas Uen e 
casonan social, esnan cu ta menos ftier- 
te economicamente. Tambe tin condi- 
cionnan relaciona cu e tamsño di e cas 
y e entrada di e peticionado. Mas in- 
formacion lo worde puUica pronto door 
di F.GGA. 

Realisando cu e sistema di traha cas- 
nan pa pueUo na cantidadnan grandi 
na diferente sitionan ariba Aruba no 
tabata cumpli cu e deseonan di e pue- 


Uo, GoUemo Insular a dicidi na 1977 
di trece un camUo den esaki y a pidi e 
Nationale Woningraad (N.W.R.) di Hu- 
landa via e ministro di fomento pa haci 
un inventarisacion na Aruba cu ayudo 
di Gobierno Hulandes. For di e hopi 
interes cu e inventarisacion a produci 
a keda demostra e tradicion y deseo di 
cada famia Arubano pa yega na su 
propio cas. 

Pa por a tuma over tur e tareanan 
tocante e ehecucion di e maneho ariba 
vivienda pa pueUo, GoUemo Insular 
despues di a reuni cu ftincionarionan di 
N.W.R., a dicidi di lanta F.GGA. Pa e 
proyecto di construccion di cas propio 
e fundacion ta haya tanto ayudo tecni- 
co como financiero te na un suma di 
fls. 13.500.000. Durante e promer dos 
pa tres añanan ftincionarionan di N.W.R 
lo dirigi e flrndacion y lo yuda pa haya 
personanan capacita pa tuma over e 
trabow despues. Esnan di N.W.R na 
(Cont aribapag. 10). 



Ariba 23 di April uitimo a keda cla e trabow di recap di Jaraweg cu ta pasa door di Rooi 
Koochi y tambe partl d/ e caretera cu ta corre dl Savaneta pa Cero Aiejandro, na un 
total di 3 1/2 km. Cu plamamento di santo aribae caminda miembro di Eiiandsraad, Sr. 
E. de Kort, a marca fin di e trabow den presenc/a di diputado R. Lacle y empleadonan 
d/D.O.W. 

DEPTO. ASUNTONAN CONSTITUTIONAL 
TA SPLICA NACIONALIDAD Y PASAPORTE 


E asunto di nacionalidad den un 
ftituro Aruba independiente actualmen- 
te ta topico di discusion den hopi sec- 
toman den nos comunidad. Tin cierto 
giuponan cu ta boga pa un Amba sobe- 
rano pero cu mantencion di e nacionali- 
dad Hulandes y tin otro gruponan cu ta 
boga pa un Aruba independiente cu su 
propio nacionalidad y, pues, pasaporte. 

Pa elimina e confusion cu ta existi 
actualmente,e departamento insular pa 
legislacion y asuntonan constitucionai 
cu ta preparando tur e documentonan 
huridico pa e representantenan di Amba 
den e comision di Reino, ta duna un 
explicacion masha cla encuanto nacio- 
nalidad. Segun e departamento di 5 
hurista no ta posible pa un pais ta sobe- 
rano y tin nacionalidad di un otro pais. 
Esaki ta un contradiccion ariba su mes. 

Un otro aspecto di e asunto aki ta 
cu definitivamente Hulanda no ta inte- 
resa di sigui mantene lasonan estatal cu 
Antdllas, menos ainda cu un di e islanan. 
Awor pa mantene e nacionalidad Hulan- 
des mester mantene tambe lasonan esta- 
tal cu Hulanda locual manera ya men- 
ciona no taposiWe despues di e camfaio- 
nan cu lo bini den e ftituro stmctura 
estatal di Amba y e otro islanan. Pues, 
un ftituro Amba soberano lo ta un 
Amba independiente den cual cada ciu- 
dadano lo haya e nacionalidad Ambano. 

Considerando e explicacion mencio- 
na aki riba y e deseo di e pueblo pa un 
Amba independiente manera esaki a 
keda expresa den e referendum di 25 di 
Maart 1977, Gobiemo di Amba ta opta 
pa un forma di cooperacion institucio- 
nalisa cu Hulanda y e otro islanan den 
un mancomunidad. E sistemanan di 
cooperacion actualmente ta topiconan 
di estudio di e departamento pa legisla- 
cion y asuntonan constitucional. 

Durante e reunionnan di e sub- 
comision huridico di e gmpo di trabow 
di Reino teni na Corsow di 8 pa 10 di 
mei ultimo, e departamento en cuestion 
a prepara un nota interesante tocante 
pasaporte cual a worde entrega como un 
punto di informacion. E contenido talo 
siguiente: 

Pasaporte 

E pasaporte den principio ta un do- 
cumento pa finnan di viahe, cu in- 
tencion di estaUece e identidad di e 
viahero. Un estado oficialmente por 


determina e identidad di tanto per- 
sonanan nacional como no-nacio- 
nal. No tin nada pa stroba un esta- 
do di extende un pasaporte na un 
estranhero, aunque cu pa motibo- 
nan obvio no ta haci esaki asina 
rapido. Seguramente cu no, paso- 
bra e pasaporte ta e base ariba cual 
un persona por reclama proteccion 
di cierto embahada. E practicanan 
hopi varia relaciona cu dunamento 
di pasaporte a conduci e Liga di 
Nacionnan y Nacionnan Uni pa 
propone reglanan uniforme. Ade- 
mas tin tratadonan cera relaciona 
cu dunamento di documentonan pa 
viaha na ftigitivonan cu na cierto 
nivel ta inclui den e Convencion 
concemiendo e status di fugitivo- 
nan di 1951 y esun di 1954. E re- 
lacion entre un pasaporte y nacio- 
nalidad tambe a worde treci na 
orde cerca tribunalnan intemacio- 
nal. Nan ta sali for di e punto di 
vista cu e peticion pa un pasaporte 
na un estado no ta trece cunele e 
rechaso di un otro nacionalidad. 
Pero si ta worde supone cu ora un 
pasaporte ta describi e portador di 


dje como un nacionalidad propio, 
cu esaki ta e caso tambe, pero 
pmeba di lo contrario semper ta 
keda habri. 

“Pasaporte di Mancomunldad' 1 . 

Den un mancomunidad cada pais 
independiente ta saca su propio 
pasaporte. For <fl pafor no por 
worde nota den ningun forma cu 
e ciudadanonan ta procedente di un 
pais den un mancomunidad cu ta 
pertenece na e categoria di ciuda- 
danonan di mancomunidad of di 
suhetonan Britanico. Hopi biaha, 
pero por ehemplo no den e caso 
(fl Canada, e status comun ta parce 
di ta bin for di un observacion di 
“Status nacional”. Si" ta worde 
menciona promer y semper e sta- 
tus di e ciudadano di e propio pais. 
Solamente e Reinado Uni Britani- 
co y e teritorionan cu ta depende 
di dje manera colonianan, estado- 
nan asocia y protectoradonan tin na 
banda pafor di e e titulo “Bri- 
tish passport” cu of sin e adicion 
di por ehempel “State of St Vin- 
cont. ribapag. 10 



Arlba 24 dl Aprll u/t/mo dhutado d! enseñansa, Sr. John v/d Kuyp, a Instala un 
comlslon d! enseñansa cual lo tlmcomo tarea pa haci un estudlo dl e slstema nobo pa ser 
adopta den un 'futuro Aruba Independlente. E comlslon mester entrega rapport na Be- 
stuurscollege cada dos luna y ta conslst/ dl: Sres. Em/terlo Arends, presldenteDrs. 
Roald Mickel; Arend Welmers; Gervals Hetde; Srta. Madonna Stephens, Sra. Freda 
Rodrlguez, Rafae! Halley, Patric/o Rasy Kare / B. Coffle. 

QOBIERNO INSULAR 
TA INTRODUCI PENSIOEN NOBO 
PA OBRERONAN 


Na lun di Maart ultimo Gobiemo 
Insular di Aruba a introduci un regla- 
mento nobo pa pensioen pa e obrero- 
nan den servicio temporario ora nan 
sali for di servicio di Gobiemo pa mo- 
tibo di a cumpli 60 aña di edad of 
malesa. Bao di e reglamento nobo cual a 
drenta na vigor cu forza retro-activo 1 di 
juli 1978, tur e obreronan aki cu tin por 
lo menos 5 aña di servicio lo ricibi un 
pensioen for di Gobiemo Insular pa res- 
to di nan bida ademas di un suma extra 
y placa pa yiu. 

Compara cu e reglamento bieuw 
cual no tabata contene un suma extra, 
ni placa pa yiu y tabata caduca na edad 
di 62 aña na cual edad e pensioen di 
vehez ta drenta na vigor, e reglamento 
nobo ta ofrece ademas e siguiente ven- 
tahanan: 

1. Si un obrero den servicio tem- 
porario fallece y na momento di 
fallecimento ya ela cumpli 10 
aña of mas di servicio, su viuda 
y/of huerfanonan ta bin n* m- 
marca pa un pensioen a base di 
e reglamento nobo. 

2. Ora un ex-obrero cu ta hayando 
un pensioen fallece, su viuda 
y/of huerfanonan ta bin na re- 
marca pa un pensioen a base di e 
reglamento nobo, contal cu e 
ex-obrero aki tabata hayando 
pensioen a base di 10 aña of mas 
di servicio. 

Ademas, e reglamento nobo ta sti- 
pula cu tur ex-obreronan cu tabata na 
vida ariba 1 di juli 1978 y cu antes taba- 
ta ricibi un pensioen di Gobiemo In- 
sular pero cu a caduca pa motibo di e 
pensioen di vehez, lo ricibi un pen- 
sioen di acuerdo cu e re^amento nobo. 
Tambe, tur ex-obreronan cu ariba 1 di 
juli 1978 tabata ricibi un pensioen di 
gobiemo segun e sistema bieuw, io sigi 
haya esaki te ora cu e caduca pa moti- 
bo di e pensioen di vehez cu ta drenta 
na vigor na edad di 62 aña. Despues 
e ex-obreronan aki ta bin na remarca pa 
e pensioen nobo. 


E reglamento nobo ta stipula tambe 
cu e suma extra y placa pa yiu di acuer- 
do cu e reglamento nobo lo wordu duna 
tanto ariba e pensioen bieuw como esun 
nobo. E suma extra y placa pa yiu lo 
worde duna cu forza retroactivo te cu 1 
juli 1977 na tur obreronan cu tabata 
haya pensioen ariba 1 di juli 1978 segun 
e reglamento bieuw. 

Un otro stipulacion ventahoso di e 
reglamento nobo ta duna un suma di 
placa porhunto den caso di fallicimento 


DEPTO. ASUNTONAN. . 

(cont di pag. 9} ___ 

cent”. Un pasaporte di mancomu- 
nidad, pues, no ta existi, mientras 
cu e pasaporte Britanico ta worde 
extende solamente na habitante- 
nan di Reinado Uni y su colonia- 
nan, etc. 

Te asina leuw e nota tocante pasa- 
porte di e departamento pa legislacion y 
asuntonan constitucional. 


di un ex-obrero cu ta hayando pensioen, 
na e viuda y huerfanonan conhunta- 
mente. E suma en cuestion ta igual na 
tres luna di e pensioen di e ex-obrero 
na momento cu ela fallece. 

Cu e paso aki Gobiemo Insular ta 
cumpli cu su ideologia social democrata 
door di yuda esnan menos ñierte finan- 
cieramente den nos comunidad y ta 
coregi un inhusticia social cu tabata 
existi pa cu e obreronan den servicio di 
Gobiemo Insular. 


GOBIERNO TA STIMULA . 

(cont di pag. 8) 

Aruba ta Sres. R.K.S. Beute, conse- 
hero di Bestuurscollege pa cu N.W.R. 
y kende ta funciona como director di 
F.C.CA., v Hulshof kende ta encarga 
cu e parti tecnico y Sra. J. Westendorp 
kende tin e adminstracion na su en- 
fcont arlbapag. 11) 



Arlba 18 dl Maart ultlmo a cumlnsa cu e trabownan pa drecha e muelle na unda e mer- 
cada bleuw di fruta ta sJtua Despues cu esaki ta cla den 9 luna na un costo di fls. 
678.300 /o tin trabownan pa construcclon di edificionan nobo y cobamento di lama ey- 
na cu e mudcat. E ultlmo dos trabownan aki Id costa mas omenos 1 miyon florin y ta 
completa e proyecto dl wafchlquito. 

5. Instalacion di telefonnan adicio- 
nai cu numbeman nobo dis- 
ponibie. 

Ta ser calcula cu tur e fasenan men- 
menciona aki ’riba lo ta cla dentro di 
tres aña. Despues di Januari 1980, pues, 
ora e trabownan den e centralnan keda 
cla, esta fase no. 1, e isla di Aruba lo ta 
dispone di un di e sistemanan di comu- 
nicacion telefonico di mas modemo na 
mundo y esun di mas modemo di An- 
tiilas Huiandes y den Caribe. 

Cu e proyecto aki Gobiemo di 
Aruba a demo6tra su capacidad, volun- 
tad y vision pa trece un proyecto pa e 
isla cual indudablemente lo beneficia 
cada persona den nos comunidad. Un 
comunicacion eficiente y modemo lo 
yuda atrae mas comercio e industria pa 
Aruba. 


Esakl ta e dos ambulansnan nobo cu Gezondheldsd/enst a encarga y a yega Aruba na 
januari di e aña aki y a worde ponl den servlc/o na fln di Maart. Nan ta d! marca Ford 
cu motor 460 c.l.d. dt 8 cylinder cu power steering. Den e parti arlba e dak (flber) tln 
dos sistema di airco, uno pa e compartamento patras y e otro pa e chofer padilanti. Tin 
dos zwaaillcht cora arlba e dak y dos spotllght cada banda; ademas tln 10 flasher cora 
tur rond di e vehicuio. Tambe e tin arlba e dak dosparlante cu ta sirbl di slrena di 100 
W cu cuatro diferente sonldo y ta slrbl tambe como sistema dl sonido p.a. system. 

ARUBA LOHAYA. 

(cont. dipag. 7) 


Breda, Groningen, ’s-Hertogenbosch, 
Maastricht, Haariem, Leeuwarden, 
Zwolle y Hengelo, na total 1.252,800 
number. Tambe na Indonesia Fhilips lo 
instala 179.400 number, na Brazil 
5000, na Peru 59.000 y na Arabia Sau- 
dita 312.000 number. 

Di acuerdo cu horario di e proyec- 
to, e trabownan lo worde haci den cin- 
co fase den e siguiente forma: 

1. Trabownan den centralnan. In- 
stalacion di e aparatonan nobo 
den e centralnan lo keda cla na 
fin di 1979 y na Januari 1980 
tur telefon na Aruba lo worde 
pasa over pa e sistema nobo. 
Tur number nobo di telefon lo 
conásti di cinco cifras. E central- 
nan di Oranjestad y San Nicolas 
so lo keda existi ya cu esakinan 
ta suficiente pa Aruba 

2. Instalacion di cablenan primario 
cual lo cuminsa na Juni e sña 
aki. Esun entre Cranjestady San 
Nicolas ya ta instala desde aña 
pasa. 

3. Instalacion di cablenan for di e 
centralnan pa kashinan di cabie 
di cual lo bini un total di 65 


kashi ariba henter e isla. Ta ser 
calcula cu e proyecto lo requi- 
ri mas o menos 160 km di cable 
na total. 

4. Trabownan di conexion na cas- 
nan di abonadonan. 


GOBIERNO TA STIMULA. 
(cont dipag. 10) _ 


cargo. Segun e trabownan di e funda- 
cion ta bai aumentando ta ser caicula 
cu dentro di algun aña e personal di e 
ftmdacion lo worde amplia te cu 40 pa 
50 persona. 

Cu establecimento di F.C.CA Go- 
biemo Insular di Amba a demostra e 
curashi y madurez polltico di un bon 
gobemacion y a adopta un maneho cu 
ta cuadra cu e tradicion cultural-histori- 
co di e pueblo Arubano. 


Den e compartamento di e abu/ansnan nobo tin un slstema di /ntercom entre e he/pery 
e chofer, slstema d/ oxlgsno bullt-ln, aparato pa chupa sl/Jm, dos botter portati/ di oxl- 
geno y 7 spotHght. Tambe tln paden un converter d! corr/ente DCpa ACcu dos schok- 
contact Nan ta comp/etamente equipa pa duna promer aslstencla den casonan d/ accl- 
dente. E vehlculonan a worde traha door d/ National Ambulance Bullders na Orlando, 
Florlda y ta costa Fls. 42.000 cada uno. 












DISTRITONAN ELECTORAL Y CANTIDAD Dl VOTADORNAN 

ELECCION PA STATEN ARIBA 1979 


NUMBER Y NOMBER Dl DISTRICTO ELECTORAL 

Total. 

votado 

M.E.P. 

A.V.P. 

P.P.A. 

R.U.B.A 

SStaten 

1979 

E.R. 

1979 

Staten 

1979 

E.R. 

1979 

Staten 

1979 

E.R. 

1979 

Staten 

1979 

1979 

Staten 

1979 

1 . 

A.A. Clubgebouw NOORD 

994 

571 


146 


68 


82 


2. 

Centro di Barrio NOORD 

927 

732 


127 


59 


63 


2A 

St Aloysiusschool NOORD 

944 

416 


150 


63 


62 


3. 

PasoSigur Huishoudschool NOORD 

933 

585 


118 


59 


36 


4. 

Colegio Oro Ubau TANKI LEENDERT 

1019 

522 


186 


52 


95 


-5. 

Aurora Kleuterschool TANKI LEENDERT 

871 

599 


80 


65 


37 


6. 

Eagle Clubgebouw ORANJESTAD 

916 

254 


151 


92 


277 


7. 

Aruba Jrs. Clubgebouw ORANJESTAD 

700 

182 


159 


76 


152 


8. 

Franciscuscollege MADIKI 

1056 

364 


195 


107 


261 


a 

St. Dominicuscollege ORANJESTAD 

766 

259 


168 


100 


136 


8A 

Imelda Kleuterschool ORANJESTAD 

594 

346 


76 


50 


45 


9. 

Prinses Margrietschool ORANJESTAD 

847 

349 


189 


79 


80 


10 . 

Beatrixschool ORANJESTAD 

568 

190 


110 


65 


53 


11. 

Colegio Arubano OR ANJESTAD 

1103 

234 


381 


125 


95 


1Z 

Pius X School DAKOTA 

1291 

767 


280 


162 


164 


12A. 

Fatimacollege DAKOTA 

1105 

272 


124 


167 


103 


13. 

Rode Kruispost DAKOTA 

805 

229 


138 


133 


130 


14. 

Bucuti Yachtclub BUCUTI 

835 

462 


173 


57 


53 


15. 

Martinusschool PARADERA 

1083 

790 


154 


100 


60 


16. 

Kibrahachaschool PIEDRA PLAT 

1158 

640 


163 


80 


23 


17. 

Caiquetio Clubgebouw PARADERA 

606 

463 


60 


25 


28 


ia 

Colegio San Hosé STA. CRUZ 

1243 

800 


134 


100 


57 


19. 

Kantoor WEB BALASHI 

734 

486 


80 


55 


23 


20. 

Huishoudschool Immaculata STA. CRUZ 

758 

481 


98 


83 


31 


21. 

Cacique Macuarimaschool MACUARIMA 

589 

448 


55 


32 


7 


21A. 

Centro Macuarima MACUARIMA 

869 

623 


86 


55 


36 


22. 

St. Janschool KADUSHI LARGO 

1052 

852 


59 


30 


23 


23. 

Kukwisaschool POS CHIQUITO 

1226 

630 


298 


101 


33 


24. 

A.A. Clubgebouw SAVANETA 

1095 

767 


190 


97 


24 


25. 

Lucia Kleuterschool SAVANETA 

1058 

469 


212 


102 


22 


26. 

Caiquetioschool CURA CABAI 

767 

376 


116 


92 


37 


27. 

Christus Koningschool BRASIL 

1167 

669 


120 


129 


75 


28. 

Dr. Martin Luther King Technische School St NICOLAAS 

1003 

351 


145 


199 


97 


29. 

Comm. Pieter Boerschod ST. NICOLAAS 

1076 

380 


222 


204 


73 


30. 

Y.M.C.A. Clubgebouw ST. NICOLAAS 

701 

279 


82 


144 


54 


31. 

Prinses Christineschool ST. NICOLAAS 

923 

397 


152 


161 


42 


32. 

St Augustinuscollege ST. NICOLAAS 

763 

211 


130 


204 


76 


33. 

Chinese Clubgebouw 

851 

114 


91 


198 


92 


34. 

Benlldeschool ST. NICOLAAS 

992 

236 


94 


341 


100 


35. 

Prinses Wilhelminaschool ST. NICOLAAS 

476 

247 


49 


74 


20 


36. 

Comm. Gen. Abrátam de Veerschool ST. NICOLAAS 

825 

124 


88 


248 


93 


37. 

Prinses Ireneschooi ST. NICOLAAS 

602 

128 


47 


206 


54 


3a 

Graf van Zinzendorffschool ST. NICOLAAS 

1027 

269 


187 


228 


78 



TOTAL 

38918 

18551 


6063 


4867 


3181 






























































